|  |  |  |  |
| --- | --- | --- | --- |
| Gamtamokslinis ugdymas | | D4. Klasifikuoja, lygina objektus, procesus, reiškinius atsižvelgdamas į jų savybes ir požymius. | |
| Mokslinio metodo tikslai | | 1. užduoti paprastus klausimus ir suprasti, kad į juos galima atsakyti įvairiais būdais; 2. atidžiai stebėti, naudojant paprastą įrangą; 3. organizuoti ir klasifikuoti; 4. siūlyti atsakymus į klausimus. | |
| Veiklos tikslai | | * Suprasti, kad turime penkis pojūčius ir kad jais pasikliaujame, kad pažintume pasaulį. * Priimti iššūkį pagaminti sensorines priemones tikslinei grupei. * Suskirstyti skirtingus stimuliuojančius daiktus į jutimines. * Pristatyti sensorinę priemonę tikslinei grupei ir apibūdinti pagamintos sensorinės priemonės naudojimą bei teikiamą naudą. | |
| S  T  E  A  M | | Įsidėmėti pojūčių pavadinimus. Suprasti, kaip pojūčiai padeda pažinti aplinką.  Konstrukcinių medžiagų savybės ir jų panaudojimas. Gamtinių ir antrinių žaliavų panaudojimas ir savybės.  Planuoti, dizainuoti, pagaminti, įvertinti ir siūlyti patobulinimus produktui pagal paskirtį.  Kūrybiškai spręsti duotas užduotis. Konstruoti erdvines figūras iš įvairių medžiagų.  Paaiškinti, ką vadiname brėžiniu, kuo jis skiriasi nuo piešinio. Naudoti liniuotę atkarpų brėžimui, matuoti jų ilgį cm. | |
| Žodynas: jutimo organai, pojūčiai, lytėjimas, rega, uoslė, klausa, skonis, minkštas, grublėtas, glotnus, šiurkštus, švelnus, dygus ir t.t | | | |
| Priemonės  Pamokos skaidrės, storas kartonas, ir medžiagos su įvairiomis tekstūromis, keliamais garsais ir spalvomis sensorinėms lentoms. Smulkūs daiktai (įdomūs, gal blizgantys, atsparūs vandeniui, jei bus naudojamas vanduo, arba smulkios kruopos) ir permatomi plastmasiniai buteliukai sensoriniams buteliukams. Medžiaginiai maišeliai, kvapnūs prieskoniai ar skirtingų skonių arbatos pakeliai kvapniems maišeliams. Balionai, miltai, krakmolas, kruopos, nenusivalantys markeriai ir siūlai (nebūtinai) balionams. Stipri, nepermatoma lipni juosta, klijų pistoletas ar lipalas. | | | Tinklapiai  <https://www.youtube.com/watch?v=-CVoVrrRynk&list=PL1S-DUwrmL75RWzVUu2NzNyCF2JrAOH4V&index=2> –  Išmanieji robotai |
| Prieš veiklą: Nuspręskite, kokias sensorines priemones gaminsite su vaikais. Visas, ar tik kai kurias? Jei norite daugiau dėmesio skirti matematiniams matavimo ir braižymo su liniuote įgūdžiams lavinti, galite pasirinkti gaminti tik sensorines lentas. Tuomet paprašykite vaikų nusibraižyti realaus dydžio lentos planą, kuriame būtų įvairių dydžių kvadratų ir stačiakampių. Jei norite pasunkinti užduotį, įtraukite ir trikampius. Pagal padarytą sprendimą, pasiruoškite visas reikalingas priemones.  Visos klasės veikla: Pakartokite su vaikais, ką jie jau mokėsi ir žino apie jutimo organus ir pojūčius. Kokias praktines veiklas atliko? Ką jų metu atrado, įsiminė? Kokiose situacijose, kokie pojūčiai padeda susivokti aplinkoje? Ar pojūčius galima lavinti? Kaip gyvena tie žmonės, kurie neturi kokio nors pojūčio? (Jei žaidėte “Golbolą”, priminkite vaikams, kokie pojūčiai jiems padėjo susigaudyti aplinkoje). Pasakykite vaikams, kad sensoriniam kambariui labai reikia jų pagalbos. Perskaitykite laišką, esantį pamokos skaidrėse arba pakvieskite personalo narį, kuris paprašytų vaikų pagalbos. Pasakykite vaikams, kad mes galime padėti pagamindami sensorines lentas, buteliukus, maišelius ir balionus. Parodykite skaidrėse esančius pavyzdžius. Padiskutuokite klausimais, kurie yra skaidrių užrašų skiltyje. Paaiškinkite, kad lentos ir buteliai turi būti saugūs, todėl buteliai turi būti gerai užsukti ir kamšteliai užklijuoti lipnia juosta, o ant lentų esančios medžiagos turi būti tvirtai priklijuotos. Parodykite vaikams visas skirtingas priemones, kurias surinkote. Grupelėmis paprašykite jų suskirstyti tuos daiktus, tinkamus jų lentai, ir tuos, kuriuos jie įdės į butelius, balionus ar maišelius. Išdalinkite grupėms po buteliuką, kartono lapą, balioną ar maišelį. Buteliai turi būti užpildyti vandeniu arba smulkiomis kruopomis, o dangtelis užsandarintas stipria lipnia juosta. Jei norite daugiau dėmesio skirti matematiniams matavimo bei braižymo su liniuote įgūdžiams, galite paprašyti vaikų subraižyti kartoną įvairaus dydžio (tik ne per mažais) kvadratais, stačiakampiais, o gal net ir trikampiais. Tada vaikai lavins ne tik matavimo, bet ir planavimo, projektavimo įgūdžius. | | | |
| Grupinė/ individuali veikla: Leiskite vaikams pasitarti, kaip jie organizuos veiklą, kokias medžiagas naudos, kaip pasiskirstys darbais. Skirkite pakankamai laiko sensorinių priemonių gamybai. Paprašykite gabesnių vaikų sukurti savo sensorinių lentų “žemėlapį" su būdvardžiais, kuriuos sugalvojo visos klasės sesijos metu: minkštas, švelnus, šiurkštus. Paprašykite jų apmąstyti klausimą: Kuo skirtųsi lenta ir buteliai, jei jie būtų gaminami kitai bendruomenės grupei? Lopšeliui, darželiui, senjorams? Turintiems specialiųjų poreikių? | | | |
| Refleksija | Pakvieskite sensorinio kambario personalo narį (jei įmanoma) ir paprašykite vaikų pristatyti sensorines priemones, paaiškinant, kokius pojūčius galima lavinti jas naudojant. | | |